**Datum: 28.6.2024. SAOPŠTENJE ZA MEDIJE**

**Vikend ulične košarke u Banjaluci uz podršku kompanije m:tel**

Sve je spremno za novo izdanje turnira u uličnom basketu. Ovog vikenda, na platou ispred Narodnog pozorišta Republike Srpske u Banjaluci biće održan turnir u basketu „3x3 lige Bosne i Hercegovine“ i to 26. godinu zaredom.

Banjalučani će ponovo moći da uživaju u dobroj košarci i atraktivnim potezima koji su uvijek privlačili pažnju brojnih posjetilaca, a najboljim basketašima biće uručene prigodne nagrade. Kompanija m:tel je i ove godine podržala turnir i već po tradiciji pomogla da se još jedna sportska manifestacija uvrsti u kalendar događaja koji promovišu zdrav sportski duh i druženje među sportistima iz svih krajeva regije.

Prethodno, turniri su odigrani u Istočnom Sarajevu, Vlasenici i Bihaću. Nakon Banjaluke, košarkaški karavan seli u Vitez, Aleksandrovac, Sarajevo, Tuzlu, Šipovo, Mostar i Prozor.

Dođite i podržite najbolje ekipe, uživajte u uzbudljivim mečevima i bogatom zabavnom programu!

Ključne riječi: m:tel, m:tel sport, Banjaluka, košarka 3x3

Izvor fotografija: m:tel PR/arhiva